Hasvik sokn ble skilt ut fra prestegjeldet i 1720 og lagt til Loppa prestegjeld (kgl. befaling 5. april 1720). Alta-Talvik formannskapsdistrikt ble opprettet i 1837. Kgl. res. 25. februar 1857 bestemte at Alta skulle få egen kirke og bli selvstendig sokn, adskilt fra Talvik. Alta og Talvik ble deretter delt i to prestegjeld ved kgl.res. 27. september 1862. Etter utskillelsen i 1862 hadde Talvik kommune 1 938 innbyggere.